open-index/open-wikipedia-markdown huggingface dataset:
Stacijas iela

**Stacijas iela** var būt:

* iela valstspilsētās:
** Stacijas iela — iela Daugavpilī;
** Stacijas iela — iela Jēkabpilī;
** Stacijas iela — iela Jelgavā;
** Stacijas iela — iela Jūrmalā;
** Stacijas iela — iela Rēzeknē;
** Stacijas iela — iela Rīgā;
** Stacijas iela — iela Valmierā;
** Stacijas iela — iela Ventspilī;
* iela novadu pilsētās:
** Stacijas iela — iela Alojā;
** Stacijas iela — iela Apē;
** Stacijas iela — iela Aucē;
** Stacijas iela — iela Balvos;
** Stacijas iela — iela Bauskā;
** Stacijas iela — iela Cesvainē;
** Stacijas iela — iela Dobelē;
** Stacijas iela — iela Grobiņā;
** Stacijas iela — iela Gulbenē;
** Stacijas iela — iela Ikšķilē;
** Stacijas iela — iela Kārsavā;
** Stacijas iela — iela Koknesē;
** Stacijas iela — iela Kuldīgā;
** Stacijas iela — iela Ķegumā;
** Stacijas iela — iela Lielvārdē;
** Stacijas iela — iela Limbažos;
** Stacijas iela — iela Līvānos;
** Stacijas iela — iela Lubānā;
** Stacijas iela — iela Ludzā;
** Stacijas iela — iela Olainē;
** Stacijas iela — iela Pļaviņās;
** Stacijas iela — iela Rūjienā;
** Stacijas iela — iela Salaspilī;
** Stacijas iela — iela Saulkrastos;
** Stacijas iela — iela Sedā;
** Stacijas iela — iela Siguldā;
** Stacijas iela — iela Skrundā;
** Stacijas iela — iela Smiltenē;
** Stacijas iela — iela Staicelē;
** Stacijas iela — iela Stendē;
** Stacijas iela — iela Strenčos;
** Stacijas iela — iela Talsos;
** Stacijas iela — iela Tukumā;
** Stacijas iela — iela Valdemārpilī;
** Stacijas iela — iela Viļānos;
** Stacijas iela — iela Zilupē;
* iela ciemos un mazciemos:
** Stacijas iela — iela Alsungā;
** Stacijas iela — iela Augstkalnē;
** Stacijas iela — iela Augšlīgatnē;
** Stacijas iela — iela Bēnē;
** Stacijas iela — iela Bērzpilī;
** Stacijas iela — iela Bozovā;
** Stacijas iela — iela Carnikavā;
** Stacijas iela — iela Druvā;
** Stacijas iela — iela Dundagā;
** Stacijas iela — iela Elejā;
** Stacijas iela — iela Ērgļos;
** Stacijas iela — iela Garkalnē;
** Stacijas iela — iela Griķos;
** Stacijas iela — iela Ieriķos;
** Stacijas iela — iela Jaunpagastā;
** Stacijas iela — iela Jaunpiebalgā;
** Stacijas iela — iela Jersikā;
** Stacijas iela — iela Maltā;
** Stacijas iela — iela Mārcienā;
** Stacijas iela — iela Misā;
** Stacijas iela — iela Naujenē;
** Stacijas iela — iela Nīcgalē;
** Stacijas iela — iela Pārolainē;
** Stacijas iela — iela Sakstagalā;
** Stacijas iela — iela Sesavā;
** Stacijas iela — iela Skultē;
** Stacijas iela — iela Smārdē;
** Stacijas iela — iela Vecumniekos.

## Skatīt arī
* Mazā Stacijas iela
* Stacijas laukums
* Stacijas šķērsiela
Emīls Žans Fontēns

**Emīls Žans Fontēns** (; dzimšanas un miršanas datums *nav zināms*) bija franču burātājs, olimpiskās bronzas medaļas ieguvējs 1900. gada vasaras olimpiskajās spēlēs.

Fontēns 1900. gada Parīzes olimpiskajās spēlēs startēja burāšanas sacensībās. Open klases sacensībās viņš nefinišēja, bet 2 līdz 3 tonnu laivu klases pirmajā braucienā ieguva bronzas medaļu, bet otrajā braucienā nefinišēja. Viņš startēja kopā ar Ferdinandu Šlāteru un De Kotiņonu.

## Atsauces

## Ārējās saites
* Emīls Žans Fontēns (''Olympics'' profils) 
* Emīls Žans Fontēns (''Olympedia'' profils) 
* Emīls Žans Fontēns (''Sport Reference'' profils)
Žoržs Varenhorsts

**Žoržs Kamils Varenhorsts** (; dzimis , miršanas datums *nav zināms*) bija franču burātājs. Startējis 1900. gada vasaras olimpiskajās spēlēs.

Varenhorsts 1900. gada Parīzes olimpiskajās spēlēs startēja burāšanas sacensībās. Open klases sacensībās viņš nefinišēja, bet 1 līdz 2 tonnu laivu klases pirmajā braucienā ieguva 6. vietu, bet otrajā braucienā 5. vietu. 

## Atsauces

## Ārējās saites
* Žoržs Varenhorsts (''Olympedia'' profils) 
* Žoržs Varenhorsts (''Sport Reference'' profils)
Lielā iela (Tukums)

**Lielā iela** ir iela Tukumā. Tā ir viena no vecākajām ielām Tukumā. Atkarībā no pastāvošās varas vairākkārt ir mainījies arī tās nosaukums.

## Vēsture
Iela sākusi pastāvēt 17. gadsimta pirmajā pusē. Tās nosaukums ticis mainīts vairākas reizes. 1758. gadā ugunsgrēkā nodega 25 nami. 1775. gadā iela tika pārdēvēta par **Baznīcas ielu**. No 1802. gada nosaukums atkal tika mainīts uz **Lielo ielu**. Pirmās Latvijas neatkarības gados nosaukums bija **Lielā iela**, bet laikā no 1935. gada līdz 1940. gadam tā bija **Z. Meierovica iela**. Vācu okupācijas laikā iela tika pārdēvēta par **Gēringa ielu**. Padomju okupācijas laikā nosaukums bija **1905. gada iela**. 1991. gadā vēlreiz tika atjaunots nosaukums **Lielo ielu**.

## Ielu savienojumi
Lielā iela ir savienota ar šādām ielām:
* Uguns iela ("T" veida krustojums)
* Harmonijas iela ("T" veida krustojums)
* Brīvības laukums ("T" veida krustojums)
* Vārtu iela ("T" veida krustojums)
* Jaunā iela ("T" veida krustojums)
* Dārza iela ("T" veida krustojums)
* Pauzera iela ("T" veida krustojums)
* Revolūcijas iela ("T" veida krustojums)
* Kuldīgas iela ("T" veida krustojums)
* Kandavas iela ("T" veida krustojums)

## Galerija

Attēls:Tukums (32).jpg|alt=
Attēls:Tukums 14.jpg|alt=
Attēls:Lielā iela (2).jpg|alt=
Attēls:Tukums 11.jpg|alt=
Attēls:Lielā iela (3).jpg|alt=
Attēls:Lielā street (Tukums).JPG|alt=


## Skatīt arī

* Tukums
* Tukuma ielu uzskaitījums

## Atsauces
Trīspusējais pakts

thumb|1940. gada Berlīnes pakts
**Trīspusējais pakts**, zināms arī kā **1940. gada Trīs spēku pakts** vai **1940. gada Berlīnes pakts** (, , ) ir starptautisks līgums (pakts), kas tika noslēgts 1940. gada 27. septembrī starp Ass valstīm — Antikominternes pakta dalībniecēm: Vāciju (Joahims fon Ribentrops), Itāliju (Galeaco Čano) un Japānu (Saburo Kurusu) uz 10 gadiem.

Trīspusējais pakts paredzēja ietekmes zonu noteikšanu starp Ass valstīm, jaunas pasaules kārtības nodibināšanu un savstarpējo militāro palīdzību. Vācijai un Itālijai tika piešķirta vadošā loma Eiropā, bet Japānas impērijai — Āzijā. Tādējādi Japāna saņēma formālas tiesības anektēt franču īpašumus Āzijā, ko tā izmantoja, nekavējoties uzbrūkot Francijas Indoķīnai.

## Atsauces
Laverns

**Laverns** var būt:

* Anrī Laverns (*Henri Laverne*; 1868—1901) — franču burātājs;
* Ežēns Laverns (*Eugène Laverne*; 1866—1941) — franču burātājs.
Latvijas apriņķu ģerboņi

**Latvijas [[Latvijas apriņķi|apriņķu]] [[Ģerbonis|ģerboņi]]** tika ieviesti ar prezidenta lēmumiem 1936. un 1938. gadā.

## Ģerboņu uzskaitījums

## Skatīt arī

* Ģerbonis
* Latvijas ģerbonis
* Latvijas pagastu ģerboņi
* Latvijas pilsētu ģerboņi
* Latvijas novadu ģerboņi

## Atsauces
Barbo smaile

**Barbo smaile** () ir kalna virsotne Elsmīra salā, Kanādā. Izvietojusies salas ziemeļos Britu Impērijas grēdā Kutinirpākas nacionālā parka teritorijā. Nunavutas teritorijas un visa Kanādas Arktiskā arhipelāga augstākā virsotne, kā arī augstākā Ziemeļamerikas virsotne austrumos no Klinšu kalniem.

Kalnā pirmie uzkāpa britu ģeologs Džefrijs Haterslijs-Smits 1967. gada 7. jūnijā. Nodēvēts 1969. gadā par godu kanādiešu antropologam Mariusam Barbo (*Marius Barbeau*).

## Atsauces

## Ārējās saites
Bodrjē

**Bodrjē** () var būt:

* Lisjēns Bodrjē (*Lucien Baudrier*; 1861—1930) — franču burātājs;
* Žaks Bodrjē (*Jacques Baudrier*; 1872—?) — franču burātājs.
Pils iela (Tukums)

**Pils iela** ir iela Tukumā. Tā sākas Tukuma centrā pie Brīvības laukuma. Ielas garums ir ap 360 m un to pilnībā klāj asfaltbetons.

Ielā atrodas dažādi veikali, kafejnīcas un cita veida sabiedriskie pakalpojumi. Pils ielā 15A atrodas Tukuma *[[Swedbank]]* filiāle, bet Pils ielā 20 — Tukuma 1. pasta nodaļa.

## Vēsture
Iela 150 gadus bijusi pilsētas galvenā iela, kur būvēti greznākie nami un atradušās pilsētai svarīgas iestādes. Tās apbūve veidojusies 19. gadsimta beigās un 20. gadsimta sākumā. Ielu veido pārsvarā divstāvu un trīsstāvu ēkas — īres nami ar lieliem dzīvokļiem, viesnīcas iebrauktuves, traktieri un veikali.

## Ielu savienojumi

* Sporta iela ("T" veida krustojums)
* Baznīcas iela ("T" veida krustojums)
* Pasta iela ("T" veida krustojums)

## Galerija

Attēls:Māja Pils ielā 6 Tukumā - panoramio.jpg|alt=
Attēls:Pils street (Tukums) 02.JPG|alt=
Attēls:Tukums (9).jpg|alt=
Attēls:Tukums Pils street 2020-03.jpg|alt=


## Skatīt arī
* Tukums
* Tukuma ielu uzskaitījums

## Atsauces
Luijs Andersons

** Luijs Perijs Andersons** (; dzimis , miris ) bija amerikāņu stendapa komiķis, aktieris, rakstnieks un spēļu šovu vadītājs. Andersons izveidoja animācijas seriālu *[[Life with Louie]]* un televīzijas situāciju komēdijseriālu *[[The Louie Show]]*, kā arī sarakstīja četras grāmatas. No 1999. gada līdz 2002. gadam vadīja spēļu šovu *[[Family Feud]]*.

Par lomu televīzijas kanāla FX komēdijseriālā *[[Baskets (seriāls)|Baskets]]*, Andersons saņēma trīs nominācijas ''Primetime Emmy'' balvai un 2016. gadā vienu balvu ieguva. Atveidojis nelielu lomu filmā "Aizliegtā brīvdiena" (1986). Filmējies Džona Lendisa komēdijā "Uz Ameriku pēc princeses" (*Coming to America*, 1988) un filmas 2021. gada turpinājumā.

Andersons uzstājās stendapa šovā *Louie: Larger Than Life* Lasvegasā no 2003. līdz pat 2012. gadam.

## Atsauces

## Ārējās saites
Anrī Laverns

**Luijs Anrī Laverns** (; dzimis , miris ) bija franču burātājs. Startējis 1900. gada vasaras olimpiskajās spēlēs.

Laverns 1900. gada Parīzes olimpiskajās spēlēs startēja burāšanas sacensībās. Open klases sacensībās viņš nefinišēja, savukārt 1 līdz 2 tonnu laivu klases pirmajā braucienā ieguva 4. vietu, bet otrajā braucienā nefinišēja.

## Atsauces

## Ārējās saites
* Anrī Laverns (''Olympics'' profils) 
* Anrī Laverns (''Olympedia'' profils) 
* Anrī Laverns (''Sport Reference'' profils)
Dibosks (burātājs)

**Dibosks** (; dzimšanas un miršanas datums *nav zināms*) bija franču burātājs, olimpiskās bronzas medaļas ieguvējs 1900. gada vasaras olimpiskajās spēlēs.

Dibosks 1900. gada Parīzes olimpiskajās spēlēs startēja burāšanas sacensībās. Open klases sacensībās viņš nefinišēja, bet 1 līdz 2 tonnu laivu klases pirmajā braucienā ieguva bronzas medaļu, savukārt otrajā braucienā — 4. vietu.

## Atsauces

## Ārējās saites
* Dibosks (''Olympedia'' profils) 
* Dibosks (''Sport Reference'' profils)
Harmonijas iela

**Harmonijas iela** ir iela Tukumā. Tā ievērojama ar to, ka tajā atrodas Tukuma muzejs. Ielas garums ir ap 340 m, tās segums ir gan asfaltbetons, gan bruģis. 

## Vēsture
Harmonijas ielā vērojama 18.–19. gadsimta Kurzemei raksturīgā apbūve, gan Šveices vasarnīcu stila paraugi. Iela īpaša ar tās namu greznajām durvīm.

2018. gadā, tuvojoties Latvijas Valsts policijas 100. dzimšanas dienai, šajā ielā tika uzņemta LTV dokumentālā filma par Valsts policiju un tās darbu 100 gadu garumā.

## Ielu savienojumi

* Lielā iela ("T" veida krustojums)
* Jaunā iela ("T" veida krustojums)
* Dārza iela ("T" veida krustojums)

## Galerija

Attēls:Harmonijas street in Tukums (2).JPG|alt=
Attēls:Harmonijas street in Tukums.JPG|alt=
Attēls:Tukums 2.jpg|alt=
Attēls:Tukums, Harmonijas iela (2).jpg|alt=


## Skatīt arī
* Tukums
* Tukuma ielu uzskaitījums

## Atsauces
Purtalē

**Purtalē** vai *de Purtalē* var būt:

* Bernārs de Purtalē (*Bernard de Pourtalès*; 1870–1935)  — šveiciešu burātājs;
* Helēna de Purtalē (*Hélène de Pourtalès*; dzimusi kā Helēna Barbeja; 1868–1945) — amerikāņu izcelsmes šveiciešu burātāja;
* Hermanis de Purtalē (*Hermann de Pourtalès*; 1847—1904) — šveiciešu burātājs.
Bangi M'Poko starptautiskā lidosta

**Bangi M'Poko starptautiskā lidosta** () ir starptautiska lidosta 7 kilometrus uz ziemeļrietumiem no Centrālāfrikas Republikas galvaspilsētas Bangi.

No 2013. līdz 2016. gadam lidosta kalpoja kā neoficāla bēgļu nometne ar apmēram 100 000 bēgļiem. 2017. gadā lidosta darbojās ANO aviācijas darbinieku uzraudzībā.

Neskaitot čārterlidojumus, lidostā regulārus pasažieru aviopārvadājumus 2022. gadā nodrošināja aviosabiedrības *[[Air France]]*, *[[Asky Airlines]]*, *[[BestFly]]*, *[[Kenya Airways]]*, *[[Mauritania Airlines]]*, *[[Royal Air Maroc]]*, *[[RwandAir]]*. Lidojumi notiek uz 4 valstīm (tās ir Kamerūna, Kenija, Mauritānija, Uganda).

## Ārējās saites

*
Helēna de Purtalē

**Helēna de Purtalē** (; dzimusi **Helēna Barbeja** () , mirusi ) bija ASV dzimusi Šveices burātāja, olimpiskās zelta ieguvēja 1900. gada vasaras olimpiskajās spēlēs. Viņa ir viena no pirmajām sievietēm, kas startējusi olimpiskajās spēlēs, tāpat ir pirmā sieviete olimpisko spēļu medaļniece.

Purtalē 1900. gada Parīzes olimpiskajās spēlēs startēja burāšanas sacensībās. Open klases sacensībās viņa nefinišēja, bet 1 līdz 2 tonnu laivu klases pirmajā braucienā ieguva zelta medaļu, savukārt otrajā braucienā izcīnīja sudraba medaļu. Sacensībās viņa startēja kopā ar Bernāru de Purtalē un Hermani de Purtalē.

## Atsauces

## Ārējās saites
* Helēna de Purtalē (''Olympics'' profils) 
* Helēna de Purtalē (''Olympedia'' profils) 
* Helēna de Purtalē (''Sport Reference'' profils)
Hauards Hokss

**Hauards Vinčesters Hokss** (; dzimis , miris ) bija amerikāņu kinorežisors, kinoproducents un scenārists.

Veidojis filmas vairākos žanros, kā komēdijās, drāmās, gangsteru filmās, zinātniskajā fantastikā, *film noir*, kara filmās un vesternos. Viņa zināmākās filmas ir gangsterfilma "Seja ar rētu" (*Scarface*, 1932), komēdija "Mazuļa audzināšana" (1938), piedzīvojumu drāma "Tikai eņģeļiem ir spārni"(*Only Angels Have Wings*, 1939), komēdija "Viņa meitene Piektdiene" (1940), romantiskā filma "Kam ir un kam nav" (1944), *film noir* "Dziļais miegs" (1946), vesterns "Sarkanā upe" (1948), zinātniskās fantastikas filma *[[The Thing from Another World]]* (1951), muzikālā komēdija "Džentlmeņi izvēlas blondīnes" (1953) un vesterns *[[Rio Bravo]]* (1959).

1942. gadā Hokss tika nominēts Amerikas Kinoakadēmijas balvai kategorijā "Labākais režisors" par filmu *[[Sergeant York]]* (1941). 1974. gadā viņam tika pasniegta Kinoakadēmijas goda balva kā "Meistaram, amerikāņu režisoram, kura radošie centieni ieņem cienījamu vietu pasaules kinomākslā". Hokss ir ietekmējis tādus kinorežisorus kā Mārtinu Skorsēzi, Robertu Oltmenu, Žanu Liku Godāru, Džonu Kārpenteru un Kventinu Tarantīno.

Vairāku kritiķu vērtējumos, Hokss ir atzīts par vienu no ievērojamākajiem amerikāņu kinorežisoriem. Sešas no viņa filmām ir ar 100% vērtējumu recenziju vietnē *[[Rotten Tomatoes]]*. 11 Hoksa filmas ir iekļautas ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filmas".

## Filmogrāfija

## Atsauces

## Ārējās saites
Aleksandrs Jaunputniņš

**Aleksandrs Jaunputniņš** (dzimis  Kārsavā, miris  Rīgā) bija latviešu ģeogrāfs un ģeomorfologs, Latvijas PSR Ģeogrāfijas biedrības priekšsēdētājs no 1958. līdz 1964. gadam.

Dzimis Kārsavā, 1930. gadā beidzis Ļeņingradas Valsts universitātes (tagad Sanktpēterburgas Valsts universitāte) Ģeogrāfijas fakultāti. 1937. gadā ieguva ģeogrāfijas zinātņu kandidāta grādu. Strādājis par pasniedzēju Ļeņingradas Valsts universitātē.

1950. gadā pārcelts darbā uz Latvijas Universitāti, kur no 1951. līdz 1955. gadam vadīja Ģeogrāfijas fakultāti, bet līdz 1971. gadam — fiziskās ģeogrāfijas katedru. Piedalījās Latvijas pirmās ģeomorfoloģiskās kartes, kā arī citu karšu un atlantu sastādīšanā, izstrādājis reljefu formu un tipu klasifikāciju.

## Ārējās saites

* Latvijas Ģeogrāfijas biedrībai 90
Fortkongera

**Fortkongera** () ir pamesta pētniecības stacija Arktikā. Izvietojusies Elsmīra salas ziemeļaustrumos Lēdijas Franklinas līča krastā. Sākotnēji izveidota 1881. gadā 1. Starptautiskā polārā gada pētniecības programmas ietvaros un ir pirmā pastāvīgā cilvēku apmetne salā kopš tās atklāšanas 17. gadsimtā.

## Vēsture
Pirms stacijas ierīkošanas 1875. gadā Lēdijas Franklinas līča ziemeļu atzarā Diskaveri līcī ziemoja Britu Antarktikas ekspedīcija Džordža Neirsa vadībā ar kuģi *Discovery*. 1881. gadā staciju ierīkoja amerikāņu Lēdijas Franklinas līča ekspedīcija Adolfusa Grīlija (*Adolphus Greely*) vadībā. Nosaukts par godu ekspedīcijas atbalstītājam ASV senatoram Omāram Kongeram (*Omar D. Conger*). Stacijā divus gadus darbojā 25 cilvēku komanda, tajā skaitā realizējot 1. Starptautiskā Polārā gada pētniecības programmu.

Vēlākos gados staciju kā atbalsta bāzi izmantoja vairākas Arktikas pētnieku ekspedīcijas, tajā skaitā Roberts Pīrijs (1898, 1900, 1905, 1908). Pīrijs oriģinālo 18 m garo, 5 m plato un 3 m augsto trīsistabu tradicionālā "eiropiešu" stila ēku atzina par nepiemērotu Arktikas apstākļiem un 1900. gadā to nojauca. No ēkas kokmateriāliem Pīrijs uzbūvēja vairākas nelielas, vieglāk apkurināmas ēkas, dažas no kurām saglabājušās līdz mūsdienām.

2001. gadā tika nodibināts Kutinirpākas nacionālais parks, Fortkongeru iekļaujot tā teritorijā, piešķirot tai aizsargājama arheoloģijas un kultūras pieminekļa statusu.

## Atsauces

## Ārējās saites
Dziļais miegs

**"Dziļais miegs"** () ir 1946. gada ASV *[[film noir]]*, kuras režisors un producents ir Hauards Hokss. Filmā galvenās lomas atveido Hamfrijs Bogarts un Lorēna Bekola. Filma ir balstīta uz Reimonda Čendlera 1939. gada romāna ar tādu pašu nosaukumu.

Privātdetektīvu Filipu Mārlovu (Bogarts) nolīgst bagātais ģenerālis Sternvuds, lai atrisinātu viņa meitas Kārmenas azartspēļu parādus. Ģenerāļa otra meita Viviana (Bekola) sniedz Mārlovam palīdzību, norādot, ka situācija ir daudz sarežģītāka.

"Dziļais miegs" pirmizrāde notika . Filma pārsvarā saņēma pozitīvas atsauksmes, tikai kritizējot to par mulsinošu sižetu. 1997. gadā filmu iekļāva ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filmu".
[none|thumb|270x270px|[Hamfrijs Bogarts un Lorēna Bekola (kadrs no filmas)]]

## Atsauces

## Ārējās saites
Hokss

**Hokss** var būt:

* Džons Hokss (*John Hawkes*; 1959) — amerikāņu aktieris;
* Hauards Hokss (*Howard Hawks*; 1896—1977) — amerikāņu kinorežisors, kinoproducents un scenārists.
Cimpēnu pilskalns

**Cimpēnu pilskalns** atrodas Vidzemē, Valmieras novada Kocēnu pagastā pie Cimpēniem, Tilgaļu strauta kreisajā krastā.

Daļa pilskalna norakta 19. gadsimtā, ierīkojot ceļu. Pilskalna nenoraktā daļa ir aptuveni 45 metrus gara un 5 — 6 metrus plata. Kalns apaudzis ar egļu mežu. 6 – 7 m augstā rietumu nogāzē pret Cimpēniem atsedzas sarkanais smilšakmens. Pilskalnu aprakstījis pedagogs Voldemārs Balodis. Vēsturnieks Muntis Auns ir izvirzījis hipotēzi, ka šeit atradusies Beverīnas pilsvieta.

## Ārējās saites
* Cimpēnu pilskalns portālā historia.lv
Vaidavas pilskalns

**Vaidavas pilskalns** atrodas Vidzemē, Valmieras novada Kocēnu pagastā Vaidavas ezera ziemeļaustrumu krastā.

Pilskalnu aprakstījis Ernests Brastiņš. Pilskalna vietā ezeram ir 22 metrus augsts stāvs krasts. Tā plakums apmēram 65 metri diametrā. 1877. gadā grāfs Siverss izvirzīja hipotēzi, kuram piekrita arī Augusts Bīlenšteins, ka šeit atradusies Beverīna. Tomēr vēlāk Voldemārs Balodis, Jūlijs Krieviņš-Lietgalietis un Pēteris Abuls to noraidīja un novietoja šeit Metimnes pilskalnu. Pierakstīta teika par to, ka iesākumā pilskalnā mēģināts celt Cēsu pilsētu.

## Ārējās saites
* Vaidavas pilskalns portālā Latvijas pilskalni
Pauls Vīzners

**Pauls Vīzners** (; dzimis , miris ) bija vācu burātājs, olimpiskās zelta un sudraba ieguvējs 1900. gada vasaras olimpiskajās spēlēs.

Vīzners 1900. gada Parīzes olimpiskajās spēlēs startēja burāšanas sacensībās. Open klases sacensībās viņš izcīnīja sudraba medaļu, 0,5 līdz 1 tonnas laivu klases pirmajā braucienā tika diskvalificēti, bet 1 — 2 tonnu laivu klases 2. braucienā izcīnīja olimpiskā čempiona titulu.

## Atsauces

## Ārējās saites
* Pauls Vīzners (''Olympedia'' profils) 
* Pauls Vīzners (''Sport Reference'' profils)
Rubenes luterāņu baznīca

**Rubenes evaņģēliski luteriskā baznīca** ir Latvijas Evaņģēliski luteriskās baznīcas dievnams, kas atrodas Valmieras novada Kocēnu pagasta Rubenē. Baznīca tradicionāli tiek saistīta ar kristietības pirmsākumiem Latvijā un Latviešu Indriķa vārdu.

Baznīca Rubenē ir no 13. gadsimta sākuma, kad tās mācītājs bija Latviešu Indriķis. 1211. gadā baznīcu nodedzināja Lembits. Patlaban esošā ēka celta 1739. gadā, ietverot 14. gadsimtā būvētās baznīcas altārdaļu. Baznīca ievērojami pārbūvēta 19. gadsimtā. Valsts nozīmes mākslas piemineklis ir arī 18. gadsimta vidū radītā kancele ar gleznojumiem. 

Dažādos laikos par mācītājiem šeit strādājuši Latviešu Indriķis (ap 1187 — pēc 1259), Kristofs Harders (1747 - 1818) un Edgars Bergs (1878 - 1968).

## Ārējās saites

* "Pa Hronikas pēdām" – Rubenes baznīcas ekspozīcijas paplašinātā tīmekļa versija, portālā www.historia.lv
Budapeštas Ferenca Lista starptautiskā lidosta

**Budapeštas Ferenca Lista starptautiskā lidosta** () ir starptautiska lidosta 16 kilometrus uz austrumiem no Ungārijas galvaspilsētas Budapeštas centra. Apkalpo Ungārijas galvaspilsētu Budapeštu un ir lielākā lidosta valstī. 2011. gadā nosaukta komponista Ferenca Lista vārdā. Tā ir aviokompāniju Polijas aviolīnijas LOT, *[[Ryanair]]*, *[[Smartwings Hungary]]* un *[[Wizz Air]]* bāzes lidosta.

Neskaitot čārterlidojumus, lidostā regulārus pasažieru aviopārvadājumus 2022. gadā visu gadu nodrošināja aviosabiedrības *[[Aegean Airlines]]*, *[[Aer Lingus]]*, *[[Air China]]*, *[[Air France]]*, *[[AnadoluJet]]*, *[[Austrian Airlines]]*, *[[British Airways]]*, *[[Brussels Airlines]]*, *[[easyJet]]*, *[[Egyptair]]*, *[[El Al]]*, *[[Emirates]]*, *[[Eurowings]]*, *[[Finnair]]*, *[[Flydubai]]*, *[[Iberia]]*, *[[Jet2.com]]*, KLM, Polijas aviolīnijas LOT, *[[Lufthansa]]*, *[[Luxair]]*, *[[Norwegian Air Shuttle]]*, *[[Pegasus Airlines]]*, *[[Qatar Airways]]*, *[[Ryanair]]*, *[[Swiss International Air Lines]]*, TAROM, *[[Transavia]]*, *[[Turkish Airlines]]* un *[[Wizz Air]]*, bet sezonāli arī *[[airBaltic]]*, *[[Arkia]]*, *[[Bluebird Airways]]*, *[[Scandinavian Airlines]]*, *[[SunExpress]]*. Lidojumi visu gadu notiek uz 41 valsti (tās ir AAE, Albānija, ASV, Austrija, Azerbaidžāna, Beļģija, Bulgārija, Dānija, Dienvidkoreja, Ēģipte, Francija, Grieķija, Gruzija, Islande, Itālija, Izraēla, Īrija, Jordānija, Katara, Kazahstāna, Kipra, Ķīna, Latvija, Lielbritānija, Lietuva, Luksemburga, Malta, Melnkalne, Moldova, Nīderlande, Norvēģija, Polija, Portugāle, Rumānija, Somija, Spānija, Šveice, Turcija, Vācija, Ziemeļmaķedonija, Zviedrija).

## Statistika

## Ārējās saites

*
Lorānda Ētveša universitāte

**Lorānda Ētveša universitāte** () ir 1635. gadā dibināta publiska pētniecības universitāte Ungārijas galvaspilsētā Budapeštā. 

Par universitātes pirmsākumiem uzskata jezuīta un kardināla Pētera Pazmāņa dibināto katoļu universitāti Trnavā. 1770. gadā to pārcēla uz Budu. Universitāte nosaukta fiziķa Lorānda Ētveša (*Eötvös Loránd*, 1848 – 1919) vārdā un vēstures gaitā tā 11 reizes mainījusi oficiālo nosaukumu (pašreizējais ir no 1950. gada). Vēsturiski zināmā arī kā **Budapeštas universitāte**. Universitātē ir 9 fakultātes, tās izvietotas dažādās Budapeštas vietās. 

Ar universitātes vārdu saistās Nobela prēmijas laureātu biofiziķa Ģerģa Bēkēši (*Békésy György*, 1899 – 1972), ekonomista Džona Harsaņi (*John Harsanyi*, 1920 – 2000), ķīmiķa Ģerģa de Heveši (*Hevesy György Károly*, 1885 – 1966), fiziķa Filipa Lenarda (1862 – 1947) darbība. Universitāti beiguši matemātiķi Pāls Erdēšs un Džons fon Neimans.

## Ārējās saites

*
Višegrāda

**Višegrāda** () ir neliela pilsēta Ungārijas ziemeļos, Donavas labajā krastā augšpus Budapeštas, Donavas loku rajonā.

Apdzīvotā vieta zināma no 1009. gada. 13. gadsimtā šeit tika uzcelta Višegrādas pils. 13. gadsimtā Višegrāda kalpoja kā Ungārijas galvaspilsēta. 1335. gadā šeit notika Višegrādas kongress. Pēc galvaspilsētas pārcelšanas uz Budu, 14. un 16. gadsimtā pils kalpoja kā Ungārijas karaļu vasaras rezidence. 18. gadsimtā pili nopostīja Hābsburgu karaspēks. Līdz mūsdienām pilī pilnībā saglabājies tikai viens tornis, kurā, kā vēsta leģenda, esot bijis ieslodzīts Vlads III Drakuls.

1991. gadā šeit tika nodibināta Višegrādas grupa.

## Atsauces

## Ārējās saites

*
Žoržs Potjē

**Žoržs Potjē** (; dzimšanas un miršanas datums *nav zināms*) bija franču burātājs. Startējis 1900. gada vasaras olimpiskajās spēlēs.

Potjē 1900. gada Parīzes olimpiskajās spēlēs startēja burāšanas sacensībās. Open klases sacensībās viņš nefinišēja, 0,5 līdz 1 tonnu laivu klases pirmajā braucienā tika diskvalificēts, bet otrajā braucienā nefinišēja. 

## Atsauces

## Ārējās saites
* Žoržs Potjē (''Olympedia'' profils) 
* Žoržs Potjē (''Sport Reference'' profils)
Artūrs Blumfelds

**Artūrs Blumfelds** (; dzimšanas un miršanas datums *nav zināms*) bija vācu burātājs. Startējis 1900. gada vasaras olimpiskajās spēlēs.

Blumfelds 1900. gada Parīzes olimpiskajās spēlēs startēja burāšanas sacensību 0,5 līdz 1 tonnu laivu klases pirmajā braucienā. Šajā disciplīnā viņš startēja kopā ar Paulu Vīzneru, Georgu Naue un Heinrihu Petersu. Viņu vadītā laiva *Aschenbrödelr* tika diskvalificēta.

## Atsauces

## Ārējās saites
* Artūrs Blumfelds (''Olympedia'' profils) 
* Artūrs Blumfelds (''Sport Reference'' profils)
Džana Šuai

**Džana Šuai** (, ; dzimusi ) ir ķīniešu tenisiste, divu ''Grand'' Slam turnīru uzvarētāja sieviešu dubultspēlēs (2019. gada Austrālijas atklātais čempionāts tenisā, 2021. gada ASV atklātais čempionāts tenisā); 16 WTA turnīru uzvarētāja (trīs no tiem vienspēlēs), divu olimpisko spēļu dalībniece (2012, 2016).

## Biogrāfija
Džana Šuai dzimusi 1989. gadā Tjaņdziņā sportistu ģimenē, viņas tēvs bijis futbolists, māte — basketboliste. Tenisu sākusi spēlēt piecu gadu vecumā.

Par profesionāli Džana Šuai kļuva 2003. gadā. Viņa guva ievērojamus panākumus vienspēļu ITF turnīros. Laika posmā no 2006. līdz 2009. gadam viņa uzvarēja vienā $50000 turnīrā, astoņos $25000 un trīs $10000 turnīros. Savu pirmo WTA vienspēļu titulu Šuai guva 2013. gada septembrī Guandžou starptautiskajā sieviešu atklātajā čempionātā, kurā iekļuva ar organizatoru piešķirto uzaicinājumu (*wildcard*). Turpmākajā karjeras gaitā Ķīnas tenisiste ieguva vēl divus vienspēļu titulus un divpadsmit dubultspēļu titulus, tai skaitā, spēlējot pārī ar Samantu Stosuru, divus *Grand Slam* titulus 2019. gadā Austrālijas un 2021. gada ASV atklātajā tenisa čempionātā. Viņa iekļuva četros gada noslēguma turnīra dubultspēļu finālos, vienā no tiem, 2013. gadā spēlējot pārī ar Penu Šuai, guva uzvaru. Bez tam viņa piedalījās 2012. un 2016. gada olimpiskajās spēlēs un no 2007. gada līdz 2021. gadam bija Ķīnas izlases komandas dalībniece Billijas Džīnas Kingas kausa izcīņā.

## Karjeras statistika

### Vietas Grand Slam turnīros

#### Vienspēles

|}

#### Sieviešu dubultspēles

|}

### Grand Slam fināli

#### Sieviešu dubultspēles: 3 (2—1)

### WTA fināli

#### Sieviešu dubultspēles: 4 (1—3)

## Atsauces

## Ārējās saites
Autoceļš V557

**V557** autoceļš **Dricāni—Nautrēni** ir Latvijas vietējais autoceļš, kas savieno autoceļu P36 Dricānos caur Strūžāniem ar autoceļu V555 Žogotās. Autoceļš ir  garš un klāts ar asfaltbetona un grants segumu. Ceļš šķērso Rēzeknes novada Dricānu, Strūžānu un Nautrēnu pagastus.

Pirmo  garu posmu autoceļš ir klāts ar asfaltbetona segumu, tad Strūžānos, aptuveni  attālumā no ciema robežas to nomaina grants segums. Kopējais šī grants seguma posms ir  garš, pēc tam Seiļos sākas otrs  garš asfaltēts posms. Atlikusī posmā autoceļš ir klāts ar grants segumu.

## Atsauces
Fosions Rosolēns

**Luijs Antuāns Fosions Rosolēns** (; dzimis , miris ) bija franču burātājs. Startējis 1900. gada vasaras olimpiskajās spēlēs.

Rosolēns 1900. gada Parīzes olimpiskajās spēlēs startēja vairākās burāšanas disciplīnās. Open klases sacensībās viņš nefinišēja. 0,5 līdz 1 tonnu laivu klases pirmajā braucienā viņš ieguva 11. vietu, bet otrajā braucienā 8. vietu. 

## Atsauces

## Ārējās saites
* Fosions Rosolēns (''Olympedia'' profils) 
* Fosions Rosolēns (''Sport Reference'' profils)
2021. gada Āfrikas Nāciju kauss

**2021. gada Āfrikas Nāciju kauss** bija 33. Āfrikas Nāciju kausa izcīņa jeb Āfrikas futbola izlašu čempionāts. Turnīru rīkoja Āfrikas Futbola konfederācija (CAF), tas notika Kamerūnā no  līdz 6. februārim.

Sākotnēji turnīru bija paredzēts izspēlēt 2021. gada jūnijā un jūlijā. Tomēr CAF 2020. gada 15. janvārī paziņoja, ka nelabvēlīgo klimatisko apstākļu, kas parasti ir šajā laikā, dēļ turnīrs tiek pārcelts uz laiku no 2021. gada 9. janvāra līdz 6. februārim. 2020. gada 30. jūnijā CAF otro reizi pārcēla turnīra norises laiku uz 2022. gada janvāri COVID-19 pandēmijas dēļ, saglabājot nosaukumu 2021. gada Āfrikas Nāciju kauss.

Āfrikas Nāciju kausa finālturnīrā debitēja divas izlases — Gambija un Komoras. Iepriekšējā turnīra uzvarētāja Alžīrijas izlase nespēja aizstāvēt savu titulu, izstājoties jau pēc grupu turnīra. Par uzvarētājiem pirmo reizi kļuva Senegālas izlase, kas finālā pēcspēles 11 metru sitienu sērijā pieveica Ēģipti.

## Grupu turnīrs
Spēļu sākuma laiki norādīti pēc vietējā laika (UTC+1).

### A grupa

----

----

----

----

----

### B grupa

----

----

----

----

----

### C grupa

----

----

----

----

----

### D grupa

----

----

----

----

----

### E grupa

----

----

----

----

----

### F grupa

----

----

----

----

----

### Trešo vietu rangs

## Izslēgšanas spēles

### Astotdaļfināli

----

----

----

----

----

----

----

### Ceturtdaļfināli

----

----

----

### Pusfināli

----

### Spēle par 3. vietu

### Fināls

## Apbalvojumi
Šādas balvas tika piešķirtas turnīra noslēgumā:

* Turnīra vērtīgākais spēlētājs:  Sadio Manē
* Zelta futbolzābaks:  Vensāns Abubakars (8 vārti)
* Labākais vārtsargs:  Eduārs Mendī
* Labākais jaunais spēlētājs:  Isa Kaborē
* *Fair Play* balva: 

## Atsauces

## Ārējās saites
* CAF oficiālā mājaslapa
Albērs Glandazs

**Albērs Ernests Glandazs** (; dzimis , miris ) bija franču burātājs. Startējis 1900. gada vasaras olimpiskajās spēlēs.

Glandazs 1900. gada Parīzes olimpiskajās spēlēs startēja burāšanas sacensību 0,5 līdz 1 tonnu laivu klases pirmajā braucienā, kur ieguva 13. vietu, bet otrajā braucienā nefinišēja. 

Viņš bija Francijas airēšanas klubu federācijas un Francijas jahtu sacīkšu asociācijas prezidents, kā arī bija aktīvs *Francijas Touring Club* biedrs. Glandazs bija Nacionālās sporta komitejas prezidents 1910. gadā un vienu gadu, no 1912. līdz 1913. gadam ieņēma nacionālās olimpiskās komitejas prezidenta amatu. Glandazs 1913. gada janvārī tika iekļauts Starptautiskajā Olimpiskajā komitejā, kur strādāja līdz savai nāvei 1943. gadā. 1920. gadā viņš sagatavoja SOK pētījumu par dažādiem jahtu veidiem.

## Atsauces

## Ārējās saites
* Albērs Glandazs (''Olympics'' profils) 
* Albērs Glandazs (''Olympedia'' profils) 
* Albērs Glandazs (''Sport Reference'' profils)
Eduārs Mezāns de Malartī

**Eloī Leons Ežēns Žozefs "Eduārs" Mezāns de Malartī** (; dzimis , miris ) bija franču burātājs. Startējis 1900. gada vasaras olimpiskajās spēlēs.

Mezāns de Malartī 1900. gada Parīzes olimpiskajās spēlēs startēja burāšanas disciplīnās. Open klases un 0,5 līdz 1 tonnu laivu klases otrajā braucienā sacensībās viņš nefinišēja. 

## Atsauces

## Ārējās saites
* Eduārs Mezāns de Malartī (''Olympedia'' profils) 
* Eduārs Mezāns de Malartī (''Sport Reference'' profils)
Psammolepis abavica

***Psammolepis abavica*** ir psammosteīdu dzimtas bezžokļaiņu suga, kas dzīvoja devona periodā Latvijā. Sugu pirmo reizi aprakstīja Elga Mark-Kurika 1965. gadā. Sugas holotips ir kreisās branhiālās plātnes priekšējā daļa, kas tika atrasta Abavas kreisajā krastā pretī Lējēju mājām gaujas svītas apakšdaļas nogulumos. Nosaukums *Psammolepis abavica* nozīmē "Abavas psammolepis" (no Abavas upes, kur tika atrasti šīs sugas pārstāvji). Suga bija izplatīta frānas stāvā, gaujas svītas apakšējā daļā (senāk Abavas svītā) Latvijā Abavas lejtecē. Vēl šīs sugas pārstāvji tika atrasti pie Essi un Rattu mājām Vehandu upes atsegumos Igaunijā.

## Apraksts
Branhiālā plātne ir eiribazāla, masīva ar šauru brīvo daļu, sānu mala nedaudz izliekta. Muguras un vēdera plātnes arī ir masīvas, un tām ap augšanas centru nav tesēru. Tesēras ir rombiskas vai arī bez noteiktas formas. Ādas zobi ir vēdekļveidīgi, daudzstūraini un asimetriski (17-36 uz 1 cm). Vēdera plātnei ir koncentriskas augšanas zonas, aizmugurējais izgriezums un zonālas zvīņveida tesēras aizmugurējā daļā.

## Salīdzinājums
*Ps. abavica* branhiālā plātne ir šaura un gara (pamatne 2,5 reizes īsāka par garumu), līdzīga *[[Schizosteus striatus]]*, *[[Psammolepis paradoxa]]* un *[[Psammolepis venyukovi]]*, taču visdrīzāk tā ir vēl šaurāka, nekā šīm trim sugām. Pēc savas masivitātes tā ir tuvāka *Ps. paradoxa*. No zināmā fragmenta spriest par muguras plātnes formu ir sarežģīti. Iespējams, ka zona bez tesērām ap augšanas centru ir lielāka, nekā *Ps. venyukovi*, un tāda pati vai lielāka, nekā *Ps. paradoxa*. Tesēras pēc formas ir līdzīgas *Ps. paradoxa* un *Ps. venyukovi*, taču ādas zobi ir sīkāki, daudzveidīgāki un ar nenoteiktāku formu. Ornamentējums ir līdzīgs *[[Tartuosteus maximus]]* ornamentējumam, tādējādi pēc sīkām lauskām šīs sugas ir grūti atšķirt.

## Atsauces
Luijs Ogists-Dormijs

**Luijs Albērs Ogists-Dormijs** (; dzimis , miris ) bija franču burātājs, olimpiskās zelta medaļas ieguvējs 1900. gada vasaras olimpiskajās spēlēs.

Ogists-Dormijs 1900. gada Parīzes olimpiskajās spēlēs startēja burāšanas disciplīnās. ''Open'' klasē viņš tika diskvalificēts, savukārt 0,5 līdz 1 tonnu laivu klases pirmajā braucienā viņš izcīnīja 7. vietu, bet otrajā braucienā ieguva zelta medaļu.

## Atsauces

## Ārējās saites
* Luijs Ogists-Dormijs (''Olympedia'' profils) 
* Luijs Ogists-Dormijs (''Olympedia'' profils) 
* Luijs Ogists-Dormijs (''Sport Reference'' profils)
Marsels Merāns

**Marsels Merāns** (; dzimšanas un miršanas datums *nav zināms*) bija franču burātājs, olimpiskās sudraba un divu bronzas medaļu ieguvējs 1900. gada vasaras olimpiskajās spēlēs.

Merāns 1900. gada Parīzes olimpiskajās spēlēs startēja vairākās burāšanas disciplīnās. ''Open'' klasē viņš nefinišēja. 0,5 līdz 1 tonnu laivu klases pirmajā braucienā viņš kopā ar Emīlu Mišelē ieguva bronzas medaļu, bet otrajā braucienā sudraba medaļu. 

## Atsauces

## Ārējās saites
* Marsels Merāns (''Olympics'' profils) 
* Marsels Merāns (''Olympedia'' profils) 
* Marsels Merāns (''Sport Reference'' profils)
2021. gada NHL drafts

**2021. gada NHL drafts** bija 59. NHL drafts, kurš norisinājās 2021. gada 23. jūlijā. Kopā tika draftēti 224 spēlētāji septiņās kārtās.

## 1. kārta

## 2. kārta
Lorns Karijs

**Lorns Kempbels Karijs** (; dzimis , miris ) bija britu burātājs, divu olimpisko zelta medaļu ieguvējs 1900. gada vasaras olimpiskajās spēlēs.

Karijs 1900. gada Parīzes olimpiskajās spēlēs startēja burāšanas disciplīnās. ''Open'' klasē viņš izcīnīja zelta medaļu, bet 0,5 līdz 1 tonnu laivu klases pirmajā braucienā ieguva zelta medaļu, bet otrajā braucienā — 4. vietu. 

## Atsauces

## Ārējās saites
* Lorns Karijs (''Olympedia'' profils) 
* Lorns Karijs (''Olympedia'' profils) 
* Lorns Karijs (''Sport Reference'' profils)
Melnkalnes Karaliste

[thumb|250px|Karalis [Nikola I Petrovičs ar karalieni Milenu Melnkalnes Karalistes proklamēšanas dienā 1910. gada 28. augustā]]
**Melnkalnes Karaliste** () bija Balkānu valsts, kas pastāvēja daļā no mūsdienu Melnkalnes teritorijas no 1910. līdz 1918. gadam. Piedalījās Balkānu karos. Tās galvaspilsēta bija Cetiņe, naudas vienība perpers.

## Vēsture
1910. gada 28. augustā Melnkalnes kņazs Nikola I Petrovičs pasludināja Melnkalnes Karalistes izveidi un 1912. gada 8. oktobrī pieteica karu Osmaņu impērijai, aizsākot Pirmo Balkānu karu, kura laikā Melnkalnes armija ilgstoši aplenca Škodras cietoksni. Otrajā Balkānu karā Melnkalnes Karaliste karoja pret Bulgārijas Karalisti.

Pirmā pasaules kara laikā 1916. gadā Melnkalnes Karalisti ieņēma Austroungārijas karaspēks. Karalis Nikola devās trimdā uz Itāliju, vēlāk Franciju. Pēc Pirmā pasaules kara, nodibinoties Serbu, horvātu un slovēņu karalistei, Melnkalne 1918. gada 28. novembrī tika iekļauta Serbijā.


Cetinje palace.jpg|Melnkalnes karaļa pils Cetiņē
Kingdom of Montenegro Flag.png|Melnkalnes Karalistes karogs
Balkan 1912.svg|Melnkalnes Karaliste (sarkanā krāsā) pirms Pirmā Balkānu kara
Černohorské království v roce 1914.jpg|Melnkalnes Karaliste pirms Pirmā pasaules kara. Ar svītrojumu iezīmētas tās teritoriālās pretenzijas (1914)
Montenegro campaign.png|Melnkalnes Karalistes okupācija 1916. gadā 


## Ārējās saites

* Kingdom of Montenegro in 1918 
* Montenegro – World Statesmen
Žaks d'Esturnels de Konstāns

**Žaks d'Esturnels de Konstāns** (; dzimšanas un miršanas datums *nav zināms*) bija franču burātājs. Startējis 1900. gada vasaras olimpiskajās spēlēs.

D'Esturnels de Konstāns 1900. gada Parīzes olimpiskajās spēlēs startēja burāšanas sacensībās. *[[Burāšana 1900. gada vasaras olimpiskajās spēlēs — Open klase|Open]]* klases sacensībās viņš nefinišēja, bet līdz 0,5 tonnu laivu klases pirmajā braucienā izcīnīja izcīnīja 5. vietu, bet otrajā braucienā nefinišēja.

## Atsauces

## Ārējās saites
* Žaks d'Esturnels de Konstāns (''Olympics'' profils) 
* Žaks d'Esturnels de Konstāns (''Sport Reference'' profils)
2022. gada NHL drafts

**2022. gada NHL drafts** bija 60. NHL drafts, kurš norisinājās 2022. gada 7. jūlijā. Kopā tika draftēti 225 spēlētāji septiņās kārtās.

## 1. kārta

## 4. kārta

## 5. kārta

## 7. kārta
Esturnels de Konstāns

**Esturnels de Konstāns** var būt:

* Pols Anrī Bendžamins d'Esturnels de Konstāns (*Paul-Henri-Benjamin d'Estournelles de Constant*; 1852—1924) — franču diplomāts, politiķis un advokārts, Nobela miera prēmijas laureāts;
* Žaks d'Esturnels de Konstāns (*Jacques d'Estournelles de Constant*) — franču burātājs;
* Žans d'Esturnels de Konstāns (*Jean d'Estournelles de Constant*; 1859—1949) — franču burātājs.
Žoržs Semišons

**Žoržs Luijs Pols Semišons** (; dzimis , miršanas datums *nav zināms*) bija franču burātājs. Startējis 1900. gada vasaras olimpiskajās spēlēs.

Semišons 1900. gada Parīzes olimpiskajās spēlēs startēja burāšanas sacensībās. Līdz 0,5 tonnu laivu klases abos braucienos viņš ieguva 6. vietu. 

## Atsauces

## Ārējās saites
* Žoržs Semišons (''Olympedia'' profils) 
* Žoržs Semišons (''Sport Reference'' profils)
Autoceļš V559

**V559** autoceļš **Dricāni—Dricānu skola** ir Latvijas vietējais autoceļš Dricānos, kas savieno autoceļu V557 ar Dricānu vidusskolas teritoriju. Autoceļš ir  garš, klāts ar grants segumu un atrodas Rēzeknes novada Dricānu pagastā.

## Atsauces
Marija Vecrumba

**Marija Vecrumba** ( — ) bija latviešu ārste, sieviešu emancipācijas kustības dalībniece, Latvijas strādnieku, kareivju un bezzemnieku deputātu padomes izpildkomitejas Tautas veselības nodaļas vadītāja.

## Dzīvesgājums
Dzimusi 1885. gada 7. augustā Rīgā dzelzceļnieka ģimenē. Mācījās Lomonosova sieviešu ģimnāzijā, 1911. gadā absolvēja medicīnas studijas Bernes Universitāti Šveicē, no 1912. līdz 1915. gadam strādāja par ārsti Jelgavā. Viņa bija viena no pirmajām latviešu ārstēm.
1917. gada nogalē un 1918. gada sākumā bija Latvijas Strādnieku, kareivju un bezzemnieku deputātu padomes izpildu komitejas Sanitārās nodaļas vadītāja Valkā.

1919. gada 31. janvārī Latvijas SPR valdība viņu iecēla par Jelgavas apriņķa tautas veselības nodaļas vadītāju.
1919. gada 18. martā Baltijas landesvēra vācu vienības karavīri viņu nošāva bez izmeklēšanas kopā ar ievainotajiem Padomju Latvijas armijas karavīriem sanitārajā vilcienā Jelgavas stacijā.
Apbedīta Torņakalna kapos Rīgā.

## Atsauces
Monno

**Monno** var būt:

* Anrī Monno (*Henri Monnot*) — franču burātājs;
* Moriss Monno (*Maurice Monnot*) — franču burātājs.
Autoceļš V558

**V558** autoceļš **Dricāni—Pilcene** ir Latvijas vietējais autoceļš, kas savieno autoceļu V557 pie Dricāniem ar Piļcini. Autoceļš ir  garš un klāts ar grants segumu. Ceļš šķērso Rēzeknes novada Dricānu pagastu.

## Atsauces
Anrī Monno

**Anrī Monno** (; dzimšanas un miršanas datums *nav zināms*) bija franču burātājs, olimpiskās bronzas medaļas ieguvējs 1900. gada vasaras olimpiskajās spēlēs.

Monno 1900. gada Parīzes olimpiskajās spēlēs startēja burāšanas sacensībās. Open klases braucienā viņš nefinišēja, bet līdz 0,5 tonnu laivu klases pirmajā braucienā ieguva bronzas medaļu, savukārt otrajā braucienā — 4. vietu. Šajās sacensībās viņš startēja kopā ar Leonu Teljē un Gastonu Kajo.

## Atsauces

## Ārējās saites
* Anrī Monno (''Olympics'' profils) 
* Anrī Monno (''Olympedia'' profils) 
* Anrī Monno (''Sport Reference'' profils)
Volters Hills

**Volters Hills** (, dzimis ) ir amerikāņu kinorežisors, scenārists un kinoproducents. Vislabāk pazīstams ar savām veidotajām asa sižeta filmām un vesterniem.

Hilla pazīstamākās filmas ir *[[Hard Times]]* (1975), *[[The Driver]]* (1978), *[[The Warriors]]* (1979), *[[Southern Comfort]]* (1981), "48 stundas" (1982) un tā turpinājumu *[[Another 48 Hrs.]]* (1990), *[[Streets of Fire]]* (1984), "Brūstera miljoni" (1985), "Sarkanā tveice" (1988), "Līdz pēdējam vīram" (*Last Man Standing*, 1996), "Neapstrīdams" (*Undisputed*, 2002) un "Kā lode galvā" (*Bullet to the Head*, 2012). Sarakstījis scenāriju Sema Pekinpā filmai *[[The Getaway (1972. gada filma)|The Getaway]]* (1972), kur galveno lomu atveidoja Stīvs Makvīns. Sarakstījis arī vairākas sērijas seriāliem *[[Tales from the Crypt]]* un *[[Deadwood]]*, kā arī producējis filmu cikla "Svešais" filmas.

## Ārējās saites
The Warriors

***The Warriors*** ir 1979. gada ASV asa sižeta trillera filma, kuras režisors ir Volters Hills. Filmā galvenās lomas atveido Maikls Beks, Džeimss Remārs un Debora Van Valkenburga. Filma ir balstīta uz Sola Jurika 1965. gada romāna *The Warriors*, kas savukārt tika balstīta uz sengrieķu vēsturnieka Ksenofonta darba "Anabāze".

Filma stāsta par Ņujorkas ielu bandu *The Warriors*, kuriem ir jābēg caur visu pilsētu pēc tam, kad viņi tiek nepamatoti apsūdzēti par ietekmīgas bandas vadoņa nogalināšanu.

*The Warriors* pirmizrāde notika . Pēc ziņojumiem par vandalismu un vardarbību filmas izplatītājs *[[Paramount Pictures]]* uz laiku apturēja savu reklāmas kampaņu un atbrīvoja teātru īpašniekus no pienākuma rādīt filmu. Neskatoties uz sākotnējo filmas kritiku, filma laika gaitā ir iemantojusi kulta statusu.

## Atsauces

## Ārējās saites
Maksims Desonšē

**Maksims Desonšē** (; dzimšamas un miršanas datums *nav zināms*) bija franču burātājs, olimpiskās sudraba un bronzas medaļu ieguvējs 1900. gada vasaras olimpiskajās spēlēs.

Desonsē 1900. gada Parīzes olimpiskajās spēlēs startēja burāšanas disciplīnās. Viņš startēja Open klases un 0,5 līdz 1 tonnu laivu klases otrajā braucienā. Abās šajās disciplīnās viņš nefinišēja. 

## Atsauces

## Ārējās saites
* Maksims Desonšē (''Olympedia'' profils) 
* Maksims Desonšē (''Sport Reference'' profils)
Wokeuplikethis*

"**wokeuplikethis***" ir amerikāņu repera Playboi Carti dziesma, kurā piedalās reperis Lil Uzi Vert. Dziesmu producējis Pi'erre Bourne. un tā izdota 2017. gada 7. aprīlī kā otrais singls no Carti debijas miksteipa *[[Playboi Carti (miksteips)|Playboi Carti]].* Dziesmā semplots Atlantas repa grupas Dem Franchise Boyz 2004. gada singls "White Tee".

## Izdošana
Dziesmas pirmatskaņojums notika 2017. gada 10. martā SoundCloud, bet 2017. gada 7. aprīlī tā tika izdota ciparu lejupielādei iTunes.

## Mūzikas video
Dziesmas oficiālā videoklipa pirmizrāde notika 2017. gada 7. augustā vietnē *[[Tidal]]*, un 2020. gada maijā tas bija skatīts 39 miljonus reižu. Videoklipa režisors ir Džeimss “JMP” Pereira, kurš vēlāk uzņēma videoklipus amerikāņu repera XXXTentacion dziesmām "Look At Me!".

## Topu pozīcijas

### Nedēļas pozīcijas

### Gada pozīcijas
Magnolia (dziesma)

"**Magnolia**" ir amerikāņu repera Playboi Carti hiphop dziesma. Tā tika izdota 2017. gada 14. aprīlī kā trešais singls no viņa tāda paša nosaukuma debijas komerciālā miksteipa ''Playboi Carti'' (2017). Dziesmu producējis Pi'erre Bourne. Nosaukums attiecas uz "*Magnolia Projects"* Ņūorleānā. Sākumā ir paraugs no "The Jamie Foxx Show", kas tiek izmantots kā Pi'erre Bourne producenta atzīme.

## Mūzikas video
2017. gada 8. jūlijā dziesmai *106 & Park* tika izdots mūzikas video. To režisēja *Hidji Films*, un tajā piedalās dziesmas producenta *Pi'erre Bourne*, A$AP Rocky un A$AP Mob, m14thew, *harve* (pazīstams arī kā *xxwv*), *Slim Jxmmi*, *x.mofe*, *Southside*, *A Boogie wit da Hoodie*, epizodiskās filmas. Dons Q, NAV, Casanova, Smooky Margielaa, Juelz Santana un Cash, viens no XO dalībniekiem. Mūzikas video filmēts Ņujorkā. 2022. gada jūnijā videoklipam ir vairāk nekā 165 miljoni skatījumu.
Raians Džonsons

**Raians Kreigs Džonsons** (, dzimis ) ir amerikāņu kinorežisors, scenārists un kinoproducents.

Džonsona pirmā režisētā filma bija *[[neo-noir]]* mistērijas filma "Ķieģelis" (2005) ar Džozefu Gordonu-Levitu galvenajā lomā. Filma bija finansiāli veiksmīga un saņēma pozitīvas kritiķu atsauksmes. 2012. gadā režisējis zinātniskās fantastikas trillera filmu "Laika cilpa", kas guva lielus panākumus. Džonsona līdz šim vislielākais projekts bija 2017. gada filma "Zvaigžņu kari: Pēdējie džedi". Filmas kases ieņēmumi pārsniedza 1 miljardu ASV dolāru. Vēlāk atgriezies pie mistērijas žanra un 2019. gadā režisējis filmu "Uz nažiem", par ko viņš tika nominēts Amerikas Kinoakadēmijas balvai kategorijā "Labākais oriģinālscenārijs". Filmai "Uz nažiem" ir iznākuši divi turpinājumi: *[[Glass Onion: A Knives Out Mystery]]* (2022) un *[[Wake Up Dead Man]]* (2025).

Režisējis arī trīs epizodes seriālam "Pārkāpt robežu". Viņa režisētā 5. sezonas 14. sērija *[[Ozymandias]]* (2013) tiek uzskatīta gan par labāko visā seriālā, gan arī par vienu no vislabākajām epizodēm televīzijas vēsturē.

## Filmogrāfija

## Atsauces

## Ārējās saites
Psammolepis paradoxa

***Psammolepis paradoxa*** ir psammosteīdu dzimtas bezžokļaiņu suga, kas dzīvoja devona periodā Baltijā. Sugu pirmo reizi aprakstīja dabaspētnieks Luijs Agasi 1844. gadā pēc fragmentu ornamentējuma, izveidojot divas sugas: *Ps. paradoxa* un *Ps. arenatus*. Šīs abas sugas pastāvēja literatūrā līdz brīdim, kad Valters Gross parādīja, ka šie abi it kā dažādie ornamentējumi pieder vienai un tai pašai sugai, tikai dažādām plātnēm. Holotipa vietā Gross izveidoja neotipu: vēdera plātni no augšdevona gaujas svītas (Gaujas upe, Latvija). Nosaukums *Psammolepis paradoxa* nozīmē "dīvainais psammolepis". Suga bija izplatīta frānas stāvā, gaujas svītā Latvijā Gaujas baseinā, kā arī Piuzas upes atsegumā pie Jeksi majām Igaunijā. *Psammolepis paradoxa* ir psammolepju ģints tipveida suga.

## Apraksts
Branhiālā plātne ir eiribazāla un salīdzinoši šaura. Muguras un vēdera plātnes klātas ar rombiskām vai asimetriskām tesērām, izņemot zonā ap augšanas centru. Muguras plātne daudzmaz piecstūraina (l:w ~ 1). Ādas zobi ir noapaļoti un gandrīz vienādā formā uz visām plātnēm. Tie ir ne pārāk izstiepti pat uz zvīņām. Vēdera plātne ir gara un šaura. Tās priekšējā daļā ir koncentriskas augšanas zonas, bet aizmugurējā daļa klāta ar zvīņveidīgām tesērām.

## Salīdzinājums
*Ps. paradoxa* atšķiras, ar nelieliem izņēmumiem, ar savu ādas zobu formu pastāvību — ieapaļi, kupolveidīgi, ar īsiem zobiņiem. Tie visvairāk līdzinās *[[Psammolepis venyukovi]]*, pirmkārt pēc branhiālo un muguras plātņu, kā arī tesēru formas. *Ps. paradoxa* rostrālā plātne ir šaurāka un garāka. Galvenā atšķirība no *Ps. venyukovi* domājams ir tā, ka uz vēdera plātnes nav tesēru. Orbitālā plātne visvairāk ir līdzīga psammolepim(?) no Lietuvas, pie Pelišas upes (Šventojas labā pieteka).

## Atsauces